Når tekst og tegn ikke ser ud som forventet.
Andre Klapper
ak-47@gmx.net 2020
Shaun McCance
shaunm@gnome.org 2009
M.P. Rommedahl
Lhademmor@gmail.com 2008
Ask Hjorth Larsen
asklarsen@gmail.com 2008
scootergrisen
2020-2021

# Håndtering af problemer med tegnkodningen

# Tegnkodninger

Tegnkodning er en specifik måde at repræsentere tegn internt i en computer på. Der findes mange tegnkodninger.

Som standard bruger gedit UTF-8, en moderne tegnkodning som kan håndtere tekst på de fleste af verdens sprog. En anden almindelig kodning af engelsk og visse vestlige sprog er ISO 8859-1.

# Problemer

Åbner du filen i en anden tegnkodning, end den blev kodet med under frembringelsen, kan det ske, at nogle eller alle tegn ikke vises korrekt.

Det kan ske, hvis filen blev oprettet i et andet styresystem, eller hvis filen bruger et andet skriftsystem.

# Løsninger

Hvis indholdet af en tekstfil ikke ser ud som forventet, så åbn filen igen og vælg en anden Tegnkodning i bunden af filvælgerdialogen.

Har du en idé om, hvilket sprog der anvendes i dokumentet eller i dokumentets oprindelige forfatters region:

Vælg Tilføj eller fjern … i Tegnkodningsrullegardinet i bunden af filvælgerdialogen.

Vælg et eller flere sprog og deres kodninger under Tilgængelige kodninger til venstre.

Tryk + for at tilføje de valgte kodninger til Tegnkodningsrullegardinet.

Luk dialogen ved at trykke Anvend.

Hvis ingen af disse forslag løser problemet, kan du prøve at redigere filen alligevel. Det anbefales først at sikkerhedskopiere din fil.