Accediu a fitxers que estiguin emmagatzemats en un altre ordinador.
Jim Campbell
jcampbell@gnome.org
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020
Òscar Pérez
oscarpc@gmail.com 2021

# Obriu un fitxer localitzat al servidor

Abans d'obrir un fitxer d'un servidor des del gedit, necessiteu conèixer certa informació tècnica del servidor. Per exemple, n'haureu de saber l'adreça IP o l'URL, i potser necessiteu saber quin tipus de servidor és (per exemple, HTTP, FTP, etc.).

A més, alguns tipus de servidors imposen restriccions sobre el que podeu fer amb els fitxers que hi ha emmagatzemats. Per exemple, és possible que pugueu obrir un fitxer des d'un servidor, però potser haureu de desar els canvis al fitxer localment, al vostre propi ordinador.

Amb aquestes advertències en ment, seguiu els passos següents per a obrir un fitxer des d'un servidor utilitzant el gedit:

A la barra de títol, feu clic a Obre.

Feu clic a Altres ubicacions.

Introduïu l'adreça IP o l'URL del servidor apropiat.

Cerqueu i seleccioneu el fitxer que voleu obrir.

Utilitzeu la llista desplegable Codificació de caràcters per a seleccionar la codificació de caràcters adequada.

Feu clic a Obre.

Els tipus vàlids d'URI inclouen http:, ftp:, file: i tots els mètodes compatibles amb GVfs.

Els fitxers d'alguns tipus d'URI s'obren com a només de lectura, i els canvis que hi feu s'hauran de desar en una ubicació diferent. Per exemple, HTTP només permet llegir els fitxers. Els fitxers oberts a través d'FTP són de només lectura perquè no tots els servidors FTP funcionen correctament desant els fitxers remots.