Reemplaceu parts de text en un fitxer.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Ekaterina Gerasimova
kittykat3756@gmail.com
Shobha Tyagi
tyagishobha@gmail.com
Young Li
li.young1618@gmail.com
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020
Òscar Pérez
oscarpc@gmail.com 2021

# Reemplaçar text

L'edició del text pot ser lenta. Per a estalviar temps, el gedit inclou la funció Reemplaçar que us ajuda a trobar i reemplaçar parts de text.

# Reemplaceu text al gedit

Obriu l'eina Reemplaça fent clic al Botó menú Cerca i reemplaça… o premeu Ctrl H.

Introduïu el text que vulgueu reemplaçar al camp Cerca.

Introduïu el nou text per a reemplaçar al camp Reemplaça amb.

Un cop hàgiu introduït el text original i el de reemplaçament, podeu afegir paràmetres addicionals a la cerca. També podeu triar què voleu reemplaçar:

Per a reemplaçar només la següent coincidència, feu clic a Reemplaça.

Per a reemplaçar totes les coincidències del text cercat, feu clic a Reemplaça-ho tot.

Utilitzeu la funció Reemplaça tot amb compte. Reemplaça tot actua sobre tot el fitxer, i no permet ressaltar les parts de text on es realitzarà la funció de substitució.

# Més opcions

Si ho desitgeu, podeu afegir paràmetres addicionals a la cerca:

## Coincidència entre majúscules i minúscules

L'opció Coincidència entre majúscules i minúscules us permet especificar si voleu que la vostra cerca sigui sensible a majúscules i minúscules. Si se selecciona aquesta opció, les cerques seran sensibles a les majúscules i minúscules. Si no, les cerques no ho seran.

## Fer coincidir la paraula sencera

Utilitzeu aquesta opció per a cercar una paraula específica sense incloure fragments d'altres paraules. Per exemple, si heu cercat la paraula 'poma' amb aquesta opció seleccionada, la paraula 'poma' coincidirà, però les paraules 'pomada' i 'empomar' no es localitzaran com a coincidents.

## Cerca cap enrere

Aquesta ordre es comporta de forma idèntica a l'ordre «Cerca anterior». Seleccioneu aquesta opció si voleu saltar pels resultats de la cerca des del final al començament.

## Continua des de l'inici

Amb l'opció continua des de l'inici activada, el gedit reiniciarà l'acció de cerca/reemplaçament a l'inici del fitxer després d'haver arribat al final. D'aquesta manera, es garanteix que l'acció de cerca/reemplaçament es farà a tot el fitxer.

# Ús de seqüències d'escapament

Podeu utilitzar seqüències d'escapament per a cercar salts de línia, retorns de carro, i tabuladors.

## \n

Nova línia

## \r

Retorn de carro

## \t

Tabulador

Si esteu cercant una \ (barra invertida) o una seqüència d'escapament al text, heu de posar la barra inversa amb una barra inversa extra. Per exemple, per a cercar \, heu d'introduir \\ al camp de cerca o reemplaçament. Podeu cercar seqüències d'escapament de la mateixa manera: per a cercar o reemplaçar un salt de línia \n, utilitzeu el terme \\n.