Canvieu la posició d'una pestanya a la finestra gedit.
Jim Campbell
jcampbell@gnome.org
Daniel Neel
dneelyep@gmail.com
Sindhu S
sindhus@live.in
Radina Matic
radina.matic@gmail.com 2013
Jaume Jorba
jaume.jorba@gmail.com 2019
Jordi Mas
jmas@softcatala.org 2019-2020
Miquel-Àngel Burgos i Fradeja
miquel.angel.burgos@gmail.com 2020
Òscar Pérez
oscarpc@gmail.com 2021

# Moure i reordenar pestanyes

Les pestanyes al gedit es poden moure, fent més senzilla la feina amb els arxius. Les pestanyes es poden reordenar dins la mateixa finestra, moure fora del gedit (creant una nova finestra del gedit), i moure entre finestres.

# Canviar l'ordre de les pestanyes en una finestra del gedit

Per a canviar l'ordre de les pestanyes en una finestra:

Feu clic i mantingueu el botó premut sobre la pestanya.

Moure la pestanya a la posició desitjada entre les altres pestanyes.

Deixeu anar el botó del ratolí.

La pestanya se situarà a la posició més propera del lloc on la deixeu anar, immediatament al costat d'altres pestanyes obertes.

# Moure una pestanya creant una nova finestra del gedit

Per a crear una nova finestra a partir d'una pestanya existent:

Feu clic i mantingueu el botó premut sobre la pestanya.

Arrossegueu la pestanya fora de la finestra del gedit.

Deixeu anar el botó del ratolí.

Per a moure una pestanya a una finestra nova quan el gedit està maximitzat, arrossegueu la pestanya a la barra superior de la pantalla.

# Moure una pestanya a una altra finestra del gedit

Si voleu moure una pestanya d'una finestra a una altra:

Feu clic i mantingueu el botó premut sobre la pestanya.

Arrossegueu la pestanya a la nova finestra.

Situeu-la al costat d'altres pestanyes a la nova finestra.

Deixeu anar el botó del ratolí.

Potser us sigui més fàcil moure una pestanya d'una finestra a una altra arrossegant-la a cantonada activa Activitats del Shell de GNOME. Així es mostrarà cadascuna de les finestres obertes del gedit i podreu deixar anar la pestanya a la finestra del gedit que desitgeu.