Amikor a szöveg és a karakterek nem úgy néznek ki, ahogyan elvárható.
Andre Klapper
ak-47@gmx.net 2020
Shaun McCance
shaunm@gnome.org 2009
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Meskó Balázs
mesko dot balazs az fsf dot hu 2021.
Őry Máté
orymate at gmail dot com 2007, 2008.
Úr Balázs
ur dot balazs at fsf dot hu 2014, 2015, 2017, 2019, 2021.

# Karakterkódolási problémák kezelése

# Karakterkódolások

A karakterkódolás a karakterek számítógépen belüli rögzítésének egy speciális módja. Számos karakterkódolás létezik.

Alapértelmezés szerint a gedit UTF-8 kódolást használ. Ez egy modern karakterkódolás, amely a világ legtöbb nyelvének szövegét képes kezelni. Az angol és néhány más nyugati nyelv esetében egy másik elterjedt kódolás az ISO-8859-1.

# Problémák

Ha egy fájlt eltérő karakterkódolással nyit meg, mint amilyen kódolással a fájl íródott, akkor néhány vagy az összes karakter helytelenül jelenhet meg.

Ez akkor fordulhat elő, ha a fájlt egy másik operációs rendszeren hozták létre, vagy ha a fájl más írásrendszert használ.

# Megoldások

Ha egy szöveges fájl tartalma nem az elvárásoknak megfelelően néz ki, akkor nyissa meg a fájlt újra a fájlválasztó párbeszédablak alján egy eltérő Karakterkódolás kiválasztásával.

Ha van elképzelése arról, hogy milyen nyelvet használnak a dokumentumban vagy a dokumentum eredeti szerzőjének területén:

Válassza a Hozzáadás vagy eltávolítás… menüpontot a fájlválasztó párbeszédablak alján lévő Karakterkódolás legördülő listából.

Válasszon ki egy vagy több nyelvet és azok kódolását a bal oldalon lévő Elérhető kódolások alatt.

Nyomja meg a + gombot a kijelölt kódolásoknak a Karakterkódolás legördülő listához történő hozzáadásához.

Zárja be a párbeszédablakot az Alkalmaz gombbal.

Ha egyik megoldás sem oldja meg a problémát, akkor megpróbálhatja szerkeszteni a fájlt mindenképp. Javasoljuk, hogy először készítsen biztonsági másolatot a fájlról.